OpenLLM-France/wikimedia huggingface dataset:
# Luis I.a Espainiakoa

Luis I.a (Madril, 1707ko abuztuaren 25 — Madril, 1724ko abuztuaren 31), ezizenez Liberala, Espainiako erregea izan zen 1724ko urtarrilaren 14tik hil arte. Espainian jaiotako lehen Borboia izan zen eta erregetzan iraun zituen 229 egunek Espainiako erreinaldi laburrena osatzen dute, Filipe Ederra kontuan hartu gabe.
Aita Filipe V.a eta ama Maria Luisa Savoiakoa zituen.

## Biografia

Luis I.a Borboikoa Filipe V.aren eta Maria Luisa Saboiakoaren seme zaharrena izan zen eta, zazpi urte zituenean, amarik gabe geratu zen. Orduan, bere aita Isabel Farmesiokoarekin ezkondu zen eta, horrela, bere haurtzaroa erabat aldatu zen.
1722an, Luis Luisa Isabel Orleansekoarekin ezkondu zen, Filipe Orleansekoaren alabarekin, alegia. Ezkondu zirenean, Luisek 15 urte zituen eta Luisak, 12.
Filipe V.ak abdikatu egin zuen eta,1724ko urtarrilaren 14an, Luis I.a izan zen errege berria.
Tronua hartu eta handik zazpi hilabetera, gaixotu egin zen; baztanga zuen eta Luisa Isabel emazteak zintzo zaindu zuen, bera ere kutsatu zen arte. 1724ko abuztuaren 31n, 17 urte bete berriak zituela, hil zen erregea. Koroa Luisen aitarengana itzuli zen berriro, Filipe V.arengana, eta alargun gaztea monarkia frantsesera itzuli zen, espainiar erret familiarekin ez baitzuen harreman handirik.
Haren gorpua El Escorial monasterioko Erregeen Panteoira eraman zuten.

## Borboiak Espainian

* Filipe V.a
** (1700-1724) Lehen erregealdia
** (1724-1746) Bigarren erregealdia
* Luis I.a (1724)
* Fernando VI.a (1746-1759)
* Karlos III.a (1759-1788)
* Karlos IV.a (1788-1808)
* Fernando VII.a
** (1808) Lehen erregealdia
** (1813-1833) Bigarren erregealdia
* Elisabet II .a (1833-1868)
* Alfontso XII.a (1875-1885)
* Alfontso XIII.a (1886-1931)
** Joan Borboikoa, Bartzelonako kondea (ez zen errege izan)
* Joan Karlos I.a (1975-2014)
* Filipe VI.a (2014-)

## Iruditegia

* Luis gaztea zela
* Borboi etxearen irudia.
* Luisa Isabel Orleansekoa

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .

## Bibliografia

* Danvila, Alfonso. El reinado relámpago, Luis I y Luisa Isabel de Orleáns, 1707-1724. Madril: Espasa-Calpe, 1952.
* Datuak: Q212457
* Multimedia: Louis I of Spain / Q212457
# Luis I.a Liechtensteingoa

Luis I.a (Aloys Josef Johannes Nepomuk Melchior; Viena, 1759ko maiatzaren 14a - ibidem, 1805eko martxoaren 24a) Liechtensteingo printzea izan zen 1781etik hil zen arte.
Frantzisko Josef I.a Liechtensteingoaren eta Leopoldina von Sternbergen semea izan zen. Ibilbide militar bat hasi zuen, eta eten egin zuen osasun arrazoiengatik. Bere interes nagusia lorezaintza izan zen eta meatzaritza bultzatu zuen Moraviako bere lurretan. Liburu-bildumak erosi zituen herrialdeko liburutegietarako, eta jauregi berri bat eraiki zuen Vienan. 1783an ezkondu zen Karoline von Manderscheid-Blankenheimekin. Ez zuten seme-alabarik izan.

## Genealogia

Zuhaitz genealogikoa :
Prince Emmanuel of Liechtenstein
Frantzisko Josef I.a Liechtensteingoa
Countess Maria Anna Antónia of Dietrichstein-Weichselstädt
Luis I.a Liechtensteingoa
Franz Philipp von Sternberg
Leopoldine von Sternberg
Leopoldine of Starhemberg :

## Kanpo estekak

* Datuak: Q452200
* Multimedia: Aloys I, Prince of Liechtenstein / Q452200
# Luis II.a Bavariakoa

    Artikulu hau Bavariako erregeari buruzkoa da; beste esanahietarako, ikus «Luis II.a».
Luis II.a Bavariakoa (alemanez: Ludwig Otto Friedrich Wilhelm; Nymphenburg jauregia, Munich, 1845eko abuztuaren 25a – Starnberg aintzira, 1886ko ekainaren 13a) Bavariako erregea izan zen 1864-1886 urteetan Maximiliano II.aren semea zen. Gazterik hartu zuen aitaren lekua eta mezenas handia izan zen, miresten zuen Richard Wagner musikariarentzat batez ere. Ministroen esku utzi zituen politika gaiak. Hasieran Austria aldera jo zuten eta Prusia aldera ondoren. 1870ean Prusiako erregea enperadore izatea onartu zuen, baina izendapen hori ontzat ematearren agindu zitzaizkion abantailak ez zitzaizkion azkenean eman. Erabaki honek, katolikoen aldeko neurririk ez hartzeak eta konstituzioko mugek elkarren aurka jarri zituzten herria eta erregea. Azken hau Wagnerrek landutako mitologia germaniarrean oinarrituriko arkitektura obra fantasiazkoetan murgildu zen. Errege gastuak gora egin zuten eta Berg-eko gazteluan ixtea erabaki zuten ministroek. Itorik hil zen, sendagilearekin batean, erabat argitu ez ziren gorabeheren artean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2019/2/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q44039
* Multimedia: Ludwig II of Bavaria / Q44039
# Luis I.a Hungariakoa

Luis I.a Hungariakoa edo Luis Handia (hungarieraz: Nagy Lajos; kroazieraz: Ludovik Veliki; eslovakieraz: Ľudovít Veľký; Visegrád, 1326ko martxoaren 5a - Nagyszombat, 1382ko irailaren 10a) Hungaria eta Kroaziako erregea izan zen 1342-1382 bitartean, eta Poloniako erregea 1370-1382 bitartean.

## Bizitza

Karlos Robertoren semea zen eta kanpo arazoez arduratu zen nagusiki. Italian Napoliko errege izan zen aldi batez eta Veneziaren eskuetatik Dalmaziako hiriak eskuratu zituen Hungariako koroarentzat. Balkan aldera zabaldu zuen gerra eta bere mende ezarri zituen Moldavia, Bulgaria eta Serbia. 1370. urtean Poloniako errege izendatu zuen herri hartako dietak. 1371n Murad I.a sultan otomandarraren osteak menderatu zituen. Maria alaba izan zuen ondorengo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/01/07 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q53998
* Multimedia: Louis I of Hungary and Poland / Q53998
# Luis II.a

Luis II.a izan daiteke:
* Luis II.a Italiakoa (825–875), karolingiar enperadorea.
* Luis II.a Germaniarra (804–876), Ekialdeko Frantziako erregea
* Luis II.a Frantziakoa (846–879)
* Luis II.a Flandriakoa (1330–1384)
* Luis II.a Napolikoa (1377–1417)
* Luis II.a Hungariakoa (1506–1526)
* Luis II.a Herbehereetakoa (1804–1831)
* Luis II.a Bavariakoa (1845–1886)
* Luis II.a Monakokoa (1870–1949)
# Maritxu (Pío Baroja)

    Artikulu hau Maritxu ipuinari buruzkoa da; beste esanahietarako, ikus «Baroja».
Maritxu, gaztelaniazko jatorrizkoan Marichu, Pío Barojaren ipuina da.

## Sinopsia

Haurra izan ondoren, Maritxuk konbultsioak eragiten dizkion gaixotasun bat pairatzen du. Deabrua gorputzan duelakoan, emakume ijito bati deitzen diote eta sorginkeriaz sendatu egiten du. Ondoren, haurra da gaixotzen dena eta hilda bezala geratu ohi dena bere altzoan. Etxean berak zuen gaitza haurrari pasa diola esaten diote. Emakume ijitoarengana joan eta honek haurra hilda dagoela esaten dio. Ijitoarekin dagoen gizon batek zorigaitzik egon ez den etxe batera joan eta orduan sendatuko dela esaten dio. Maritxu herrian, hasiera batean, eta hirian, gero, bilatuko du zorigaitzik gabeko leku hau, baina ez du inon aurkituko.

## Kanpo estekak

* Datuak: Q12263105
# Maritxu (argipena)

Maritxu izenak esanahi zenbait ditu:
* Maritxu Güller, ustez ahalmen paranormalak zituen emakumea;
* Maritxu Kajoi, Arrasatejo jaia;
* Maritxu, nora zoaz?, abesti herrikoia;
* Maritxu, Pío Barojaren ipuina.
# Maritxu Egiguren

Maria Asunción “Maritxu” Egiguren Gallastegi (Zaldibar, Bizkaia, 1921eko abuztuaren 14a - Bartzelona, 1981eko azaroaren 21a) erraketista profesionala izan zen, kantxetan Marichu izenarekin aritutako aurrelaria.

## Biografia

Jainaga Garaikoa baserrian jaioa, gaztetan hasi zen erraketa jokoan trebatzen. Aitari laguntzen egunero joaten zen Eibarrera etxeko behien esnea bezeroen artean partitzera eta zereginok amaituta denboratxo bat eskaintzen zion erraketan jokatzeari. Gustuko jardun hori luzatze asmoz, isilean, ordu bete atzeratzen zion erlojua aitari.
Bartzelonara kontratuarekin joateko eskaintza etorri zitzaionean, ez zuen ezetzik esan. Neska taldetxo bat joan zen eta elkarrekin bizi izan ziren. Gose handia pasatzen zutela gogoratzen zuen berak: gerra ostea, errazionamendu sasoi betea… Ameriketara jokatzera joan ziren bere inguruko lagun batzuk, bera ez ordea.
Bartzelona, Sabadell eta Logroñoko frontoietan jokatu zuen aurrelari postuan. 09 1946an Salvador Vidalekin ezkondu ostean ere jokatzen jarraitu zuen. Elkarrekin joaten ziren frontoira; berari lasaitasuna ematen zion senarra han egoteak, babestuta sentitzen zela esaten zuen. Beldur apur bat bazen erraketista batzuen artean: gazte oraindik, bakarrik, familiarengandik urrun... Gainera sarritan entzun behar izaten zuten denak elkarrekin bizi baziren, lagun artekoena baino afektuosoagoa izango zela euren hartu-emana eta horrelakoak. Esamesak beti mingarri.
Erraketista profesionalek, soldataz gain, kinielen mugimenduarekin ateratzen zuten diru estra jasotzen zuten. Harmailetako jokalari gehiena gizonezkoa izaten zen, baina andrazkoak ere baziren ikusleen artean. Maritxuk behin apustulari batekin arazo latza izan zuen: partidua salduta zuela eta tongoa egiten ari zela uste zuelarik, oihuka hasi zitzaion, “Putakume!” diharka. Oso jenio bizikoa zen eta hori entzun zuenean, kantxatik irten, topatu publikoan ikuslea eta bere amari holakorik esatea onartzen ez zuela esanez, amorruaren amorruaz erraketarekin buruan jo zuen. Salaketa jarri zion erasotuak eta ondorengo epaiketa irabazi egin zuen zaldibartarrak.

## Aintzatespenak

* Zaldibarko Olazar udal pilotalekuan, Maritxu Egigurenen eta Jesusa Garitaonandiaren koadro bana daude hormetako baten jarrita, bi erraketiston argazkiarekin.

## Erreferentziak

* 1 2 3 Lasuen Solozabal, Balendin. Antzinako argazkiak. Zaldibar (VII). Balendin Lasuen Solozabal, 4 or..

## Kanpo estekak

* Raketistak Lehen eta Orain. Dokumentala.
* Apostando por ellas. Bideoa.
* Azken erraketistak: mende hasierako lehen kirolari profesionalak. Bideoa.
* Emakume erraketistak. Erakusketa
* Las raquetista, pioneras en el mundo de la pelota. Bideoa.
* Datuak: Q126269754
# Maritxu Kajoi

Maritxu Kajoi Arrasaten urriko lehen egubakoitzean (ostiralean) ospatzen den txikiteroen jaia da, 1977tik ospatua. Errosarioko Ama Birjina da txikiteroen zaindaria eta bere irudia San Joan Bataiatzailea parrokiaren atzealdean dago. Zurezko kutxa edo kajoi batean dagoenez, hortik Maritxu Kajoi izena.
Egun horretan ohitura da dotore jantzita irtetea eta lepotik zintzilik urtero prestatzen duten eskapularioa eramatea. Eskapularioa urtero ezberdina izaten da eta mezu bat izaten du atzealdean.
Maritxu Kajoi egunean mirari bat egin ohi da arratsaldeko 8:30etan Ama Birjinaren aurrean.

## Kanpo estekak

* Maritxu Kajoi komisiñuan webgunea
* Datuak: Q2788128
# Maritxu, nora zoaz?

Maritxu, nora zoaz? euskal abesti herrikoi bat da. Mariya, nora zoaz? izenez dator testu zaharrenetan, eta Maria nora zoaz izena ere erabili izan da.
Oso bertso ezaguna da. Bertsolaritzan oso sarritan erabiltzen da. Bertsolaritzaren Datu-Basean bat-bateko saioetako grabazioetan 20tik gora erreferentzia agertzen dira.
Doinua zortziko txikiko bertsokeraren ohiko adibidea izaten da, eta Bertsozale Elkartearen datu basean jasota dago, noski.

## Partitura eta audioa

Honela hasten da abestia:

## Hitzak

Abestia bi pertsonaren arteko elkarrizketa da: lehenik, Bartolo mintzo da; gero, Maritxu.
Abestiaren jatorrizko bertsioak lau ahapaldi ditu, baina lehena da kantatuena eta ezagunena:
| « | —Maritxu, nora zoaz eder galantori? —Iturrira, Bartolo, nahi badezu etorri. —Iturrian zer dago? —Ardotxo txuria. —Biok edango degu nahi degun guztia. —Maritxu zuregana biltzen naizenean, poza sentitutzen det nere barrenean. —Bartolo, nik ere det atsegin hartutzen, ur bila noanean banazu laguntzen. —Maritxu, lagunduko dizut gaur mendira, ur fresko eder bila hango iturrira. —Iturri eder hortan dagon ur garbiak, Bartolo, alaituko dizkizu begiak. —Maritxu, pentsatutzen badezu ezkontzea, lehendabiziko nitaz oroitu zaitea. —Zure mende jartzen naiz denbora guziko. —Bartolorekin gaizki ez zera biziko. | » |
* Maritxu, nora zoaz?

## Bertsioak

Abestiaren hainbat bertsio daude. Jatorrizkotzat bildu zen bertsioaz beste, ezagunenetako bat Drindots musika taldearena da, 1990eko hamarkadan moldatua, oinarritzat hartuta alde batetik jatorrizko bertsioa, eta bestetik Lou Reeden eta Velvet Underground musika taldearen Sweet Jane ("Jane goxoa") abestiaren doinua.
Zabalkundea izan duen beste bertsio bat Urkorena da.

## Zortziko txikia

Zortziko txikiko neurria duten beste bertso asko eta asko zuzen zuzenean kanta daitezke Maritxu nora zoaz doinuarekin, euskarazkoak eta nazioartekoak ere bai. Esate baterako, hauek:
* Annie's Song (John Denver, 1974)
* Behin batean Loiolan (Bilintx)
* Internazionala (Pierre Degeyter, 1888)

## Erreferentziak

* ↑ Elkartea, Xenpelar Dokumentazio Zentroa-Bertsozale. «Maritxu nora zoaz I» Doinutegia (Bertsolaritzaren Datu-basea) (Noiz kontsultatua: 2021-02-26).
* ↑ Xenpelar Dokumentazio Zentroa-Bertsozale Elkartea. «Maritxu nora zoaz. Bat-bateko saioen grabazioak.» bdb.bertsozale.eus (Bertsoa - BDB. Bertsolaritzaren datu-basea) (Noiz kontsultatua: 2022-01-28).
* ↑ Elkartea, Xenpelar Dokumentazio Zentroa-Bertsozale. «Maritxu nora zoaz I - Doinutegia - BDB. Bertsolaritzaren datu-basea» bdb.bertsozale.eus (Noiz kontsultatua: 2022-01-26).
* ↑ «Maritxu, nora zoaz?» Euskal Kantutegia (Eusko Ikaskuntza) (Noiz kontsultatua: 2021-02-26).
* ↑ «Maritxu nora zoaz» www.badok.eus (Noiz kontsultatua: 2022-01-28).

## Kanpo estekak

* Maritxu nora zoaz? abestiaren bertsio klasikoa, Youtube webgunean.
* Drindots musika taldearen Maritxu nora zoaz? abestiaren bertsioa, Youtube webgunean.
* Datuak: Q11210327
# Mariturriko aztarnategia

Mariturriko aztarnategia Gasteizko hego-mendebaldean dagoen aztarnategi arkeologikoa da. Geografikoki Armentia herriaren iparraldean dago, Gasteiztik Madrilerako N-102 errepidearen alboan. Armentiarekiko hurbiltasuna ez da kasualitatea, Mariturriko aztarnategia erromatarren garaiko Armentum baita. 2007an Gasteizko auzo berri bat eraiki zen aztarnategia dagoen tokian, Mariturri izenekoa hain zuzen.
Mariturriren funtzio nagusia, erromatarren garaian, Ab Asturica Burdigalam galtzada erromatarraren bidegurutze batean zegoen mutatio izatea zen, alegia, Inperioko bide nagusiekin soilik lotutako bigarren mailako instalazio ofiziala, cursus publicuseko arduradunek zaldiak edo idiak aldatzeko.
Aztarnategia lau elementuz osaturik dago: galtzadak, mutatio-a, vicus-a eta abereen gunea.
Bertatik igarotzen zen galtzada nagusia, ekialdetik mendebaldera, aipatutako Ab Asturica Burdigalam edo Iter XXXIV zen, Burdigalatik (Bordele) Asturicara (Astorga) zihoana. Bestalde, tokia iparraldetik hegoaldera zeharkatzen zuen bigarren mailako beste galtzada bat zegoen. Beraz, puntu hau komunikazioen sarean toki aski estrategikoa zela dirudi.
Vicus-a geltokiaren ondoan bidegurutzearen kokapen egokia aprobetxatuz sortutako populatzea da. Jendeztatze hauek bidaiariei zerbitzua emateko funtzioarekin sortzen ziren, baina azkenerako garrantzi gehiago hartzen zuten, esaterako, eskualde mailako azokak egiteko.
Mariturrin hedadura handiko abeltzaintza-eremua aurkitu da. Jarduera honek garrantzi berezia eduki zuela uste da, batez ere behi-aziendari dagokionez.

## Erreferentziak

* ↑ Nuñez Marcén, J. eta P. Sáenz de Urturi (2005), Una mutatio de la vía ab Asturica Burdigalam en Mariturri (Vitoria/Álava), Archivo Español de Arqueología, 78, 189-207 or.
* ↑ (Gaztelaniaz) Grupo de Investigación en Arqueología de la Arquitectura. Estudio arqueológico del yacimiento de "Mariturri", Vitoria-Gasteiz. UPV/EHU

## Kanpo estekak

* Datuak: Q12263102
# Maritxu Errazkin

Maritxu Errazkin Artetxe (Azkoitia, Gipuzkoa, ? - ?, 2023ko apirilaren 11) autobus-gidari aitzindaria eta enpresaburua izan zen, 60 urtez jardun zuen txofertzan eta autobus enpresa kudeatzen.

## Biografia

Aldalur autobus enpresa sortu zuen Roke Aldalur senarrarekin batera Azkoitian. Zazpi seme-alabak hazi, enpresako administrazioko kontuak egin eta gidatu egin behar izaten zuen Errazkinek: Etxeko komodina izan zela aipatzen zuen. Seme-alabak heztea eta lana uztartzea egokitu zitzaion enpresaren lehen urteetan:
   Lan oso zaila izan zen. Nire beldurrik handiena izaten zen iluntzean etxera iristea, umeei afaltzen ematea, eta haiek bainatzea nahiz lotaratzea. Sekulako lana zen, baina gaztea nintzen, eta egin egiten nuen.
Emakumeek gidatzen ez zuten garaian, Maritxuk urrats garrantzitsua eman zuen 60. hamarkadan. Motorraren mundua gustuko zutelako jarri zuten martxan Aldalur enpresa. Harrezkero, Errazkinek 60 urte inguru egin zituen autobus-gidari lanetan. Autobusak gidatzen hasi zenean, bere inguruan autobusak gidatzen zituen emakume bakarrenetakoa zen Errazkin.Senarrak eta biak egin zuten lan, baina autobus enpresari Aldalur jarri zioten izena, senarraren abizena, hain zuzen. Seme-alabek hartu zuten gerora lekukoa.

## Txofer ibilbidea

Maritxuk hainbat bidaia egin zituen txofertza lanetan. Eskola-ume ugari garraiatu zituen. Urola Kostatik Extremadurara hainbat bidaia egin zituen garai batean, harik eta konpainia handi batek lizentzia lortu eta joateari utzi behar izan zion arte. Europara ere sarritan joan zen; Frantzia, Belgika zein Holandara. Autobusean jende ezaguna eramatea ere suertatu zitzaion, Juan Pablo II.a Aita Santuaren sekitoa, besteak beste. Beste hiru Aita Santu ere ezagutu zituen Pio XII.a (Erroman 12 urte zituenean) baita Frantzisko Aita Santua ere.
Emakume fededun eta alai gisa gogoratzen dute garraiatu zituen hainbat bidaiarik.

## Sariak eta aipamenak

* 2003an Lan onari egindako saria jaso zuen txofer lanagatik, Laneko Merezimenduaren Domina eman zion Espainiako Gobernuak.
* 2022an Joxe Mari Korta saria jaso zuen.

## Erreferentziak

* ↑ «Maritxu Errazkin, 60 urtez autobus gidari» EITB Euskal Irrati Telebista 2020-12-22 (Noiz kontsultatua: 2021-04-07).
* ↑ «Maritxu Errazkin: “Eskolara eraman nituen lehen neska-mutilak aiton-amonak dira orain”» EITB Euskal Irrati Telebista 2021-04-07 (Noiz kontsultatua: 2021-04-07).
* 1 2 «Bizitzeko poza eman dio bidaiatzeak - Azkoitia» Maxixatzen.eus (Noiz kontsultatua: 2022-10-05).
* ↑ «Maritxu Errazkin elkarrizketatu dute ETB1eko 'Biba zuek!' saioan -» Maxixatzen.eus (Noiz kontsultatua: 2021-04-07).
* ↑ «2022ko Joxe Mari Korta sariak: Gonzalo Antón, María Josefa Errazkin, Ana Belén Juaristi eta Mariano Ucar» www.euskadi.eus 2022-10-31 (Noiz kontsultatua: 2022-11-02).

## Kanpo estekak

* Datuak: Q106459901
# Maritxu Güller

Maritxu Guller, jaiotze izenez Maria Erlantz (Izaba, 1908? - Donostia, 1993ko apirilaren 4a), Uliako sorgina ezizenez ere ezagutzen zena, ustez ahalmen paranormalak zituen Donostiako emakumea izan zen, hirian ospetsu samarra. Izaban jaio zen.
Irakasle ikasketak eginda, irakasle lanetan aritu zen. Giovanni Guller izeneko suitzar gizonarekin ezkondu zen, eta parapsikologia ikasketak egin zituen Parisen.

## Erreferentziak

* ↑ (Gaztelaniaz)Maritxu Gulleren heriotzaren albistea El Paisen

## Kanpo estekak

* (Gaztelaniaz): Maritxu Gullerri egindako azken elkarrizketa, youtuben.
* (Gaztelaniaz): Elkarrizketaren bigarren atala.
* : Maritxu Güllerri elkarrizketa.
* : Joseba Aurkenerena: Maritxu, Uliako sorgina
* Datuak: Q12263106
# Meerbusch

Meerbusch Alemaniako udalerria da. Ipar Renania-Westfalia estatuan kokatuta dago, [[Rhein Neuss barrutia|Rhein Neuss]] barrutian. 2014an 54.389 biztanle zituen 64,39 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q4105
* Multimedia: Meerbusch / Q4105
* Webgune ofiziala
# Meerfeld

Meerfeld Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 345 biztanle zituen 13,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q629830
* Multimedia: Meerfeld / Q629830
# Meerssen

Meerssen Herbehereetako hegoekialdeko herri bat da, Limburgeko probintzian dagoena. Mugakide bezala, Beek, Maastricht, Nuth, Stein eta Valkenburg aan de Geul ditu. Belgikako mugan dago, Linburgo belgiarraren ondoan.

## Biztanleria guneak

* Bunde
* Geulle
* Meerssen/Rothem
* Ulestraten
Dokumenturik ez dagoen arren, zuzenekoak ez diren iturri batzuk, 843ko Verdungo Hitzarmena ordeztu zuen hitzarmena, eta Lotaringia banatu zuena, Meerssenen bertan 870eko abuztuaren 8an sinatu zela diote.

## Ikus, gainera

* Mersengo Hitzarmena

## Kanpo estekak

* (Nederlanderaz) Udalaren webgunea
* Datuak: Q9772
* Multimedia: Meerssen / Q9772
# Meerut barrutia

Meerut barrutia Indiako barruti bat da, Meerut dibisioan, Uttar Pradesh estatuan. 3.443.689 biztanle ditu 2.522 kilometro koadrotan.

## Mugakideak

Honako barrutiekin egiten du muga:
Ghaziabad barrutia Amroha barrutia

## Ikus, gainera

* Uttar Pradesh

## Kanpo estekak

* Datuak: Q1764627
* Multimedia: Meerut district / Q1764627
# Meersburg

Meersburg Alemaniako hiri-udalerri bat da, Baden-Württemberg estatuan. Azken zentsuaren arabera 6.142 biztanle zituen, 12,07 kilometro koadroko azaleran.

## Kanpo estekak

* Datuak: Q498212
* Multimedia: Meersburg / Q498212
# Meerane

Meerane Alemaniako hiri-udalerri bat da, Saxonia estatuan. Azken zentsuaren arabera 13.888 biztanle zituen, 19,81 kilometro koadroko azaleran.

## Kanpo estekak

* Datuak: Q20083
* Multimedia: Meerane / Q20083
# Meerhout

Meerhout (nederlanderaz ahoskatua: ˈmeːrɦʌu̯t) Belgikako iparraldean dagoen hiria da, Flandriako Anberesko probintzian dagoena. 2015eko urtarrilaren 1ean 9.913 biztanle zituen. Meerhout Albert kanalaren Gune Ekonomikoaren parte da.

## Demografia

XIX. mendea :
| Urtea | 1806 | 1816 | 1830 | 1846 | 1856 | 1866 | 1876 | 1880 | 1890 |
| Populazioa | 2534 | 2845 | 3237 | 3633 | 3659 | 3664 | 3871 | 4043 | 4363 |
| Note: results as of 31/12 ||||||||||
XX. mendea erreforma bitarte :
| Urtea | 1900 | 1910 | 1920 | 1930 | 1947 | 1961 | 1970 | 1976 |
| Populazioa | 4531 | 5362 | 5871 | 6197 | 7189 | 7945 | 8567 | 8521 |
| Note: results as of 31/12 |||||||||
Erreforma ondoren :
| Urtea | 1977 | 1980 | 1985 | 1990 | 1995 | 2000 | 2005 | 2006 | 2007 | 2008 |
| Populazioa | 8521 | 8644 | 8790 | 9070 | 9190 | 9192 | 9317 | 9361 | 9463 | 9578 |
| Iturria: Belgikako Estatistika Institutu Nazionala (NIS) |||||||||||

## Herritar ospetsuak

* Kate Ryan pop kantaria.
* Zjef Van Uytsel kantaria.

## Kanpo estekak

* (Nederlanderaz) Webgune ofiziala
* Datuak: Q846207
* Multimedia: Meerhout / Q846207
# Meerim Zhumanazarova

Meerim Zhumanazarova, (Bixkek, Kirgizistan, 1999ko azaroaren 9a), 68 kiloko borroka librean lehiatzen den kirolari kirgizistandarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen (Alla Txerkasova ukrainiarrarekin partekatua) borroka librean, Kirgizistanen izenean; Tokion, Tamyra Mensah estatubatuarraren eta Blessing Oborududu nigeriarraren atzetik sailkatu zen.
2020ko Udako Olinpiar Jokoetan finalean sartu eta zilarrezko domina eskuratu zuen. Amit Elor estatubatuarra nagusitu zitzaion.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Emakumezkoa, borroka librea 68 kg. |
| 2024 | Paris Frantzia | 02 ! | Emakumezkoa, borroka librea 68 kg. |

## Erreferentziak

* ↑ «Meerim Zhumanazarova» olympedia.org (Ingelesez)
* ↑ "International Wrestling Database" www.iat.uni-leipzig.de Noiz kontsultatua: 2021-08-09. (Ingelesez)

## Kanpo estekak

* Datuak: Q48870075
* Multimedia: Meerim Zhumanazarova / Q48870075
# Meerschautita

Meerschautita mineral bat da.

## Ezaugarriak

Meerschautita elementu kimiko mineralaren formula kimikoa hau da: ${\ce {(Ag,Cu)6Pb43-2xSb44+2xS112Ox(x~0.5)}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Meerschautite: Mineral information, data and localities.» www.mindat.org (Noiz kontsultatua: 12-05-2019).
# Meerbeck

Meerbeck Alemaniako udalerria da. Saxonia Beherea estatuan kokatuta dago, [[Schaumburg barrutia|Schaumburg]] barrutian. 2014an 1.974 biztanle zituen 13,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q661964
* Multimedia: Meerbeck / Q661964